הוועדה המשותפת לוועדת החוקה, חוק ומשפט ולוועדה המיוחדת לדיון בהצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר), כנסת 20, פרוטוקול מספר 26, 2018-10-29 12:30

רחל עזריה: צהרים טובים, ברוכים הבאים, ברוכים הנמצאים.

רחל עזריה: יש לנו איזו מחויבות קטנה להצעת חוק פינוי ובינוי.

רחל עזריה: הייתה איזו טעות סופר.

רחל עזריה: אז תומר, אתה רוצה לעשות את התיקון?

תומר רוזנר: כן.

תומר רוזנר: תודה רבה גברתי היושבת-ראש, חברי הכנסת.

תומר רוזנר: חוק פינוי בינוי (פיצויים)(תיקון מס' 6) התקבל בכנסת ב-29 ביולי.

תומר רוזנר: לאחר שהוא פורסם ברשומות הסתבר לנו שאחד התיקונים שהוועדה החליטה לקבל לא בא לידי ביטוי כראוי בנוסח כפי שפורסם.

תומר רוזנר: כזכור, בהצעת החוק הציעה הממשלה לאפשר לבית המשפט, כאשר הוא מגיע למסקנה שיש דייר סרבן, בנוסף לאפשרות שהייתה קיימת בחוק עוד לפני התיקון, לפסוק פיצויים בגין הסירוב הלא סביר והנזק שנגרם למי שהסירוב משפיע עליו.

תומר רוזנר: בנוסף לכך, הציעה הממשלה לאפשר לבית המשפט להורות על הליך שבמסגרתו יכנס אדם אחר בנעליו של אותו סרבן ויחתום על העסקה במקומו.

תומר רוזנר: במהלך דיוני הוועדה, החליטה הוועדה שבית המשפט יוכל לבחור רק באחת משתי האופציות.

תומר רוזנר: הוא לא יוכל גם לפסוק פיצויים וגם להורות שאדם אחר יבוא בנעלי הסרבן.

תומר רוזנר: וכך גם הוקרא הנוסח בפני הוועדה בעת הדיון לפני ההצבעות.

תומר רוזנר: בסופו של יום, הנוסח שפורסם לא מבטא את זה שזו בחירה באחת משתי החלופות בלבד, אלא מאפשר לכאורה בחירה באחת מהשתיים או בשתיהן גם יחד.

רחל עזריה: בכל מקרה, החוק נכנס לתוקף היום.

תומר רוזנר: החוק נכנס לתוקף היום, נכון.

תומר רוזנר: היועץ המשפטי לכנסת פנה בהתאם להוראות סעיף 10א לפקודת סדרי השלטון והמשפט, ולפי הסמכות שנתונה לו באותו סעיף, לוועדה במכתב, שמונח לפני הוועדה אני מניח - -

רחל עזריה: כן.

תומר רוזנר: - - והציע לוועדה לתקן את הטעות הזו.

רחל עזריה: נכון.

תומר רוזנר: המכתב מונח לפניכם וגם נוסח החלטה שתכף יוקרא.

תומר רוזנר: אם הוועדה תקבל את הצעת התיקון, הנושא יעבור לאישור במליאת הכנסת.

תומר רוזנר: ולאחר מכן הוא יכנס לתוקף יחד עם החוק, זאת אומרת, היום.

תומר רוזנר: אני מציע שנקריא את הנוסח ונשמע הערות.

רחל עזריה: בסדר, בבקשה.

רוני טיסר: "החלטה בדבר תיקון טעות חוק פינוי ובינוי (פיצויים)(תיקון מס' 6) התשע"ח–2018 (לפי סעיף 10א לפקודת סדרי השלטון והמשפט, התש"ח–1948)

רחל עזריה: אוקיי.

רחל עזריה: מי בעד התיקון ירים את ידו?

רחל עזריה: מי נגד?

רחל עזריה: אין.

רחל עזריה: ונמנע אין.

רחל עזריה: בעד – פה אחד

רחל עזריה: אז תודה רבה.

רחל עזריה: אני רק רוצה לומר שהצעת החוק הזו נכנסה לתוקף היום.

תומר רוזנר: החוק נכנס לתוקף, לא הצעת חוק.

רחל עזריה: סליחה, החוק נכנס לתוקף.

רחל עזריה: ורק רוצה להזכיר שזה בעצם חוק שמאפשר לדיירים מעל גיל 70 בפרויקטים של פינוי בינוי – אם הם עוזבים את הדירה הם יכולים למכור את הדירה, הם לא צריכים לשלם מס שבח.

רחל עזריה: ואחר כך הם פטורים גם ממע"מ אם הם קונים דירה חדשה.

רחל עזריה: זו הטבת מס מאוד גדולה ומאוד יפה.

רחל עזריה: אז היה כיף לעבוד ביחד.

רחל עזריה: תודה רבה.